OpenLLM-France/wikimedia huggingface dataset:
# Diario de España

Diario de España (Diari d'Espanya en català) és un mitjà de comunicació general i diari gestionat per una associació sense ànim de lucre. Té la seva seu a Huelva (Andalusia) i Barcelona (Catalunya).

## Història

Diari d'Espanya va ser creat el 5 de maig de 2022 a través d'una associació espanyola sense ànim de lucre. Segons Google a través d'una anàlisi compartida en la seva pròpia pàgina, el periòdic obté una mitjana de 40.000 usuaris únics en mitjana per mes.
Va ser un dels mitjans més llegits pels militants de Ciutadans durant la campanya electoral a Andalusia en 2022, i es considera un mitjà pròxim a Ciutadans.
Sota la direcció de David González, Diari d'Espanya va tenir la seva primera redacció a Huelva (Andalusia), encara que després del canvi de direcció a David Muñoz, que havia ocupat el càrrec de cap de política i sotsdirector, va canviar la seva seu a Barcelona. La seva presentació va tenir lloc en aquesta ciutat, on va acollir a polítics i gent reconeguda a Catalunya i Espanya. Des del 29 de setembre de 2022, el seu director és David Muñoz.
Té delegacions a València i Santa Coloma de Gramenet, anomenades Diario de Valencia i Diario de Santa Coloma.

## Ideologia

Encara que no han definit la seva postura política, les seves publicacions i editorials lideren el liberalisme, el centralisme i l'europeïsme.

## Col·laboradors

Entre els seus principals col·laboradors es troben Sonia Reina, Miguel Urra, Edmundo Bal (diputat de Ciutadans en el Congrés dels Diputats), Soraya Rodríguez (eurodiputada per Renovar Europa) i Eva Poptcheva (diputada per Renovar Europa).

## Referències

* ↑ ESPAÑA, DIARIO DE. «‘Diario de España’ suma un incremento del 7,6% de usuarios únicos en el mes de septiembre» (en castellà), 03-10-2022. [Consulta: 18 febrer 2023].
* ↑ «Diario de España - Google Trends». [Consulta: 18 febrer 2023].
* ↑ ESPAÑA, DIARIO DE. «David Muñoz, nuevo director de Diario de España» (en castellà), 29-09-2022. [Consulta: 18 febrer 2023].
* ↑ «Acto de presentación de Diario de España en Barcelona». [Consulta: 18 febrer 2023].
* ↑ «Diario de Valencia» (en castellà). [Consulta: 18 febrer 2023].
* ↑ «Diario de Santa Coloma» (en castellà). [Consulta: 18 febrer 2023].
* ↑ Bal, Edmundo. «Autor en Diari d'Espanya» (en castellà). [Consulta: 18 febrer 2023].
* ↑ POPTCHEVA, EVA. «Autor en Diari d'Espanya» (en castellà). [Consulta: 18 febrer 2023].

## Enllaços externs

* Diario de España - Lloc web oficial
# Bath (desambiguació)

«Bath» té aquests significats:
* Bath, ciutat del sud-oest d'Anglaterra al comtat de Somerset
* Bath (Carolina del Nord), població dels Estats Units a l'estat de Carolina del Nord
* Bath (Illinois), població dels Estats Units a l'estat d'Illinois
* Bath (Maine), població dels Estats Units a l'estat de Maine
* Bath (Nova Hampshire), població dels Estats Units a l'estat de Nova Hampshire
* Bath (Nova York), població dels Estats Units a l'estat de Nova York
* Bath (Pennsilvània), població dels Estats Units a l'estat de Pennsilvània
* Bath (Berkeley Springs) (Virgínia de l'Oest), població dels Estats Units a l'estat de Virgínia de l'Oest
* West Bath, població dels Estats Units a l'estat de Maine
Viccionari
# Vampires (pel·lícula de 2010)

Vampires és una pel·lícula belga dirigida per Vincent Lannoo, estrenada el 2010.

## Sinopsi

Un fals documental sobre una comunitat de vampirs belgues.

## Repartiment

* Carlo Ferrante : George
* Vera Van Dooren : Bertha
* Pierre Lognay : Samson
* Fleur Lise Heuet : Grâce
* Bénédicte Bantuelle : « La viande »
* Baptiste Sornin : Bienvenu
* Selma Alaoui : Elisabeth
* Arnaud Maillard : Steve
* Paul Ahmarani : Adélard
* Julien Doré : Jean-Paul
* Alexandra Kamp : Eva
* Thomas Coumans : El petit amic de Grâce
* Vincent Lannoo : L'entrevistador
* Florette Fichefet : La professora de mossegada
* Ian Lauzon : Marc-Antoine Dahou, el psicòleg

## Recepció

Va rebre un diploma de no ficció del Premi Noves Visions al XLIII Festival Internacional de Cinema Fantàstic de Catalunya.

## Referències

* ↑ "Vampires" de Vincent Lannoo, un 'mockumentary' belga al bloc El Nido del Cuervo
* ↑ Papa Noel gana en Sitges, El País, 16 de octubre de 2010, consultado el 17 de octubre del mismo año.
# Resposta

En general, una resposta és la contestació a una pregunta o és una solució o rèplica rellevant a dita pregunta.
A més, en biologia una resposta és l'acció que executa un individu com a reacció a l'estímul que ha rebut.

## Referències

* ↑ «Resposta». Gran Enciclopèdia Catalana. Barcelona: Grup Enciclopèdia Catalana.
Viccionari
# Ferroindialita

La ferroindialita és un mineral de la classe dels silicats. Rep el nom ser ser l'anàleg de ferro de la indialita.

## Característiques

La ferroindialita és un ciclosilicat de fórmula química (Fe$^{2+}$,Mg)₂Al₄Si₅O$_{18}$. Es tracta d'una espècie aprovada per l'Associació Mineralògica Internacional, i reportada per primera vegada el 1982. Cristal·litza en el sistema hexagonal. La seva duresa a l'escala de Mohs és 7.

## Formació i jaciments

Va ser descoberta a Alemanya, concretament a la pedrera Caspar, situada a la localitat d'Ettringen, dins el districte de Mayen-Koblenz (Renània-Palatinat). També ha estat descrita a la República Txeca, Mongòlia, el Japó i els Estats Units.

## Referències

* ↑ «Ferroindialite» (en anglès). Mindat. [Consulta: 4 octubre 2021].
# Andreas Vangstad

Andreas Vangstad (Kristiansand, 24 de març de 1992) és un ciclista noruec, professional des del 2014 i actualment a l'equip Team Sparebanken Sør.

## Palmarès

* 2015
** 1r a la Fyen Rundt
** Vencedor d'una etapa a la Volta a Noruega
** Vencedor d'una etapa a la Roserittet
* 2016
** 1r al Sundvolden GP
* 2017
** Vencedor d'una etapa al Trofeu Joaquim Agostinho

## Referències

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Detlef Kästner

Detlef Kästner (Wurzen, 20 de març de 1958) és un ex boxejador alemany que va competir en representació de la República Democràtica Alemanya (RDA) als Jocs Olímpics d'Estiu de 1980 a Moscou, Unió Soviètica. Va obtenir la medalla de bronze a la categoria de pes mitjà lleuger (– 71 kg), en ser derrotat a la semifinal pel soviètic Aleksandr Koshkyn.

## Palmarès

* Passada de primera volta.
* Victòria contra Adeoye Adetunji (Nigèria) KO 3
* Victòria contra Leonidas Njunwa (Tanzània) 5-0
* Derrota contra Aleksandr Koshkyn (Unió Soviètica) 0-5
# Batalla d'al-Harra

La batalla d'al-Harra formà part de la segona fitna, i es va lliurar en un desert prop de Medina el 683. En endavant aquest lloc fou conegut com la Harra per excel·lència.

## Antecedents

Durant el govern de Muàwiya I, alguns alides van refusar de prestar jurament al presumpte hereu Yazid I, i a la mort del califa, el 680, van ratificar la no acceptació de Yazid, encapçalats per al-Hussayn ibn Alí. Per escapar de les persecucions omeies els alides van fugir a la Meca. Després de la mort d'Al-Hussayn a la batalla de Karbala, Abd-Al·lah ibn az-Zubayr va començar a reclutar partidaris, i una tropa encapçalada per Múslim ibn Uqba al-Murrí fou enviada a Medina per posar fi a l'activitat rebel. Abd-Al·lah llavors va proclamar la deposició de Yazid, i el van secundar els Ansar de Medina que van agafar com a cap a Abd-Al·lah ibn Hàndhala deposant al governador omeia, i els quraixites de la ciutat que van agafar com a cap a Abd-Al·lah ibn Mutí.

## Batalla

Yazid I va enviar contra els rebels Múslim ibn Uqba al-Murrí amb un exèrcit sirià de dotze mil homes que va derrotar els medinesos a la Harra el 27 d'agost del 683, i va saquejar la ciutat durant tres dies.

## Conseqüències

Múslim ibn Uqba al-Murrí va morir poc després, quan es dirigia a assetjar Abd-Al·lah ibn az-Zubayr, que era a la Meca. El 24 de setembre del 683, el nou comandant, al-Hussayn ibn Numayr as-Sakuní va iniciar el setge que va aixecar al cap de 64 dies, en assabentar-se de la mort de Yazid I.

## Referències

* ↑ (anglès) Lives of the Tewlve Imams From the Alhe Bait, The Fourth Imam: Ali ibne al-Husain
* ↑ (anglès) Sayyed Ali Akbar Sadequat, Anecdotes for Reflection: Part 2, p. 123-125. World Federation of the KSIMC, 2005. ISBN 1-898449-85-6,
* 1 2 (anglès) Sayyid A. A. Maudoodi, Khelafat o Rajtantro Arxivat 2014-10-24 a Wayback Machine.
# Garland (Nebraska)

Garland és una població dels Estats Units a l'estat de Nebraska. Segons el cens del 2000 tenia 247 habitants.

## Demografia

Segons el cens del 2000, Garland tenia 247 habitants, 99 habitatges, i 66 famílies. La densitat de població era de 596 habitants per km².
Dels 99 habitatges en un 33,3% hi vivien nens de menys de 18 anys, en un 56,6% hi vivien parelles casades, en un 7,1% dones solteres, i en un 33,3% no eren unitats familiars. En el 27,3% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,9% tenia menys de 18 anys, un 5,7% entre 18 i 24, un 25,9% entre 25 i 44, un 26,3% de 45 a 60 i un 14,2% 65 anys o més.
L'edat mediana era de 38 anys. Per cada 100 dones de 18 o més anys hi havia 114,5 homes.
La renda mediana per habitatge era de 45.469 $ i la renda mediana per família de 50.536 $. Els homes tenien una renda mediana de 32.083 $ mentre que les dones 24.063 $. La renda per capita de la població era de 17.746 $. Aproximadament l'1,8% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Garland». American Fact Finder. Oficina del Cens dels Estats Units, 12-01-2010.
Viccionari
# Vaux-lès-Mouron

Vaux-lès-Mouron és un municipi francès situat al departament de les Ardenes i a la regió del Gran Est. L'any 2007 tenia 80 habitants.

## Demografia
### Població

El 2007 la població de fet de Vaux-lès-Mouron era de 80 persones. Hi havia 32 famílies de les quals 8 eren unipersonals (8 dones vivint soles i 8 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 33 eren l'habitatge principal de la família, 9 eren segones residències i 2 estaven desocupats. Tots els 44 habitatges eren cases. Dels 33 habitatges principals, 30 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien tres cambres, 7 en tenien quatre i 24 en tenien cinc o més. 27 habitatges disposaven pel capbaix d'una plaça de pàrquing. A 18 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vaux-lès-Mouron el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 8 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 4 |
| 4 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 8 | 30 a 34 | 8 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 41 persones, 28 eren actives i 13 eren inactives. Les 28 persones actives estaven ocupades(19 homes i 9 dones).. De les 13 persones inactives 5 estaven jubilades, 1 estava estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un paleta.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Vaux-lès-Mouron a l'INSEE.
* Évolution et structure de la population Fitxa amb el detall de dades de Vaux-lès-Mouron a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Garlanda comuna

La garlanda comuna (Vicia cracca), és una espècie de veça nativa d'Europa i Àsia. Actualment es troba a tots els continents com planta introduïda i a Amèrica del Nord ha esdevingut una mala herba comuna.

## Subespècies

* Gerardi Tija pilosa
* Cracca En prats humits
* TenuifoliaFlors sovint parcialment vermelloses.

## Als Països Catalans

És planta autòctona als Països Catalans preferentment al nord i est de Catalunya, manca a les Balears. Viu a la vora i clarianesn del bosc i prats frescals i floreix d'abril a setembre. Es troba des del nivell del mar a 1600 m d'altitud.

## Descripció

Hemicriptòfit (amb gemmes persistents arran de terra) que pot arribar a fer més d'un metre d'alt. Les fulles són compostes pinnades i fan de 3-8 cm de llargada, amb generalment de 8-12 parells de folíols, cadascun dels quals fan de 5-10 mm de llarg.
Les flors es disposen en raîms de color popra a viola i floreixen de la primavera a l'estiu. El fruit és un llegum de 2 cm de llarg amb llavors similars a pèsols petits. És molt similar a Vicia villosa però aquest sempre té la tija amb pilositat.

## Cultiu i usos

Aquest tipus de veça és cultiva com planta farratgera que, com altres fabàcies, enriqueix el sòl en nitrogen i es planta per lluitar contra l'erosió.

## Referències

* ↑ Bolòs i Vigo Flora dels Països Catalans
# Resolució 1221 del Consell de Seguretat de les Nacions Unides

La Resolució 1221 del Consell de Seguretat de les Nacions Unides, adoptada per unanimitat el 31 de desembre de 1999 després de reafirmar la resolució 696 (1991) i totes les resolucions posteriors sobre Angola, en especial la 1196 (1998) i la 1219 (1998) el Consell va condemnar l'enderroc de dos avions comercials al territori controlat per UNITA a Angola i va exigir que el líder d'UNITA Jonas Savimbi cooperés en la recerca de supervivents dels últims accidents aeris.
El Consell de Seguretat va expressar indignació davant el derrocament d'un segon avió de les Nacions Unides sobre territori controlat per UNITA el 2 de gener de 1999, el que eleva el nombre total d'aeronaus perdudes en els últims mesos a sis. Hi va haver preocupació pel destí dels passatgers i la tripulació a bord de l'avió i la pèrdua de vides. Va deplorar la falta de cooperació d'UNITA per aclarir les circumstàncies dels incidents i permetre missions de recerca i rescat de les Nacions Unides; aquests atacs són inacceptables i injustificables.
Actuant sota el Capítol VII de la Carta de les Nacions Unides, el Consell va condemnar les circumstàncies sospitoses en què es van derrocar dos avions i altres aeronaus comercials de les Nacions Unides i va exigir que cessessin immediatament tots aquests atacs. Va reafirmar el seu compromís d'establir la veritat sobre tots els incidents a través d'una investigació internacional objectiva, amb la que UNITA hauria de cooperar.
La resolució va reiterar que Jonas Savimibi hauria de cooperar amb les Nacions Unides i en la recerca de possibles supervivents després de concloure que no havia complert amb la Resolució 1219. Acollia amb satisfacció el compromís del Govern d'Angola per ajudar en la recerca i salvament de possibles supervivents i es va demanar a l'Organització d'Aviació Civil Internacional (OACI) que ajudés en la investigació.
Es va recordar a tots els països que compleixin la implementació de les sancions contra UNITA imposades en les resolucions 854 (1993), 1127 (1997) i 1173 (1998), amb el Consell afirmant que jutjaria les violacions i consideraria la imposició de mesures addicionals, fins i tot en l'àmbit de les telecomunicacions. Finalment es va demanar al president del Comitè establert en la Resolució 864 que consultés amb l'Organització d'Unitat Africana i la Comunitat de Desenvolupament de l'Àfrica Austral sobre l'aplicació de les sancions.

## Vegeu també

* Guerra Civil angolesa
* Protocol de Lusaka
* Llista de resolucions del Consell de Seguretat de les Nacions Unides 1201 a la 1300 (1998 – 2000)

## Referències

* ↑ «Security Council reiterates demand that UNITA leader cooperate immediately in search for survivors of recent plane crashes». United Nations, 12-01-1999.
* ↑ Brockman-Hawe, Benjamin «Using internet "borders" to coerce or punish: the DPRK as an example of the potential utility of internet sanctions». Boston University International Law Journal, 25, 1, 2007, pàg. 163–206. ISSN: 0737-8947.

## Enllaços externs

* PDF Text de la Resolució a UN.org
# Festes patronals Sant Vicent Ferrer

Les festes patronals en honor de Sant Vicent Ferrer se celebren en diversos punts de la geografia valenciana, en aquells llocs on Sant Vicent Ferrer és el sant patró.

## La Vall d'Uixó

Són les festes majors de primavera de la Vall d'Uixó, a la Plana Baixa. Les celebracions s'estenen durant dues setmanes, sent el dilluns després de pasqua el dia gran de les festes.
Aquests festejos estan catalogats pel Ministeri de Cultura com a Festes d'Interès Turístic Nacional.

## Sant Vicent del Raspeig

Les Festes patronals de Sant Vicent del Raspeig se celebren el cap de setmana següent al Diumenge de Pasqua.
Es tracta d'unes festes els orígens de les quals es poden remuntar a la construcció de la primitiva ermita dedicada a San Vicente Ferrer que estava erigida en l'espai que hui dia ocupa l'Església de Sant Vicent Ferrer. Els primers documents en els quals se cita la celebració d'una festa en honor del sant daten del segle xvii, on es concedeixen diferents partides pressupostàries en l'Ajuntament d'Alacant per a la celebració de la "Festa Major" en l'antiga partida del Raspeig. En 1975 s'incorporen a les festes patronals les de Moros i Cristians, participant per primera vegada tres comparses.
Des d'eixe any les Festes de Sant Vicent del Raspeig han evolucionat, incorporant nous actes i mantenint alguns dels existents. Les Festes Patronals estan organitzades per la "Comissió Municipal de Festes" en col·laboració amb la regidoria de Festes, mentre que les de Moros i Cristians tenen el seu punt d'unió en la ""Federació Unió de Comparses Ber-Largas"".
Les Festes Patronals i de Moros i Cristians ofereixen tant als sanvicenters com als visitants un variat programa d'actes. Cal ressaltar en aquestes Festes la figura de les Reines de les Festes, les seues Corts d'Honor, així com els Capitans, Bandereres i Alfereces del bàndol Cristià i Moro.
Pregó, Entrades, Cercaviles, Mascletaes, Castells de Focs, Entrada de Bandes, Ofrena, Processó, Ambaixades, Gaubances Populars, actuacions.... conformen un cúmul d'actes que li han fet mereixedores a aquestes festes al setembre de 2007 el títol de "Festes d'Interès Turístic Provincial".

## La Nucia

Les festes de Sant Vicent Ferrer se celebren en La Nucia (La Marina Baixa, Alacant) el dilluns següent al dilluns de Pasqua (Divendres, Dissabte, Diumenge i Dilluns).
La celebració d'aquestes festes tenen lloc a la partida del Captivador, on es regeix una Ermita en honor de Sant Vicent Ferrer, la qual data de l'any 1803.
Repleta d'actes per a tots els públics, que cada any atrau a un gran nombre de visitants i festers de tota la comarca.

## Referències

* ↑ «Festes patronals de la Vall d'Uixó». Arxivat de l'original el 2016-10-07. [Consulta: 13 octubre 2016].
* ↑ Festes patronals de Sant Vicent del Raspeig Arxivat 2016-10-14 a Wayback Machine., Diario Información
* ↑ Programa de festes Arxivat 2016-10-14 a Wayback Machine. a lanucia.es

## Enllaços externs

* Festes patronals Sant Vicent Ferrer de la Vall d'Uixó a facebook
# Cúcuta

Cúcuta (oficialment, San José de Cúcuta) és una ciutat colombiana situada al costat de la frontera amb Veneçuela, capital del departament de Norte de Santander. El 2005 Cúcuta tenia 585.543 habitants, sent el sisè municipi més poblat del país. Està localitzada al nord de Colòmbia, a 320 metres sobre el nivell del mar. El seu aeroport, l'Aeroport Internacional Camilo Daza, és dels més importants del país.

## Persones il·lustres

* James Rodríguez, futbolista

## Vegeu també

* Cúcuta Deportivo
* Pont internacional Simón Bolívar

## Referències

* ↑ «Censo General 2005 - Cúcuta». [Consulta: 1r juny 2014].
# Barberton (Ohio)

Barberton és una població dels Estats Units a l'estat d'Ohio. Segons el cens del 2000 tenia 27.899 habitants.

## Demografia

Segons el cens del 2000, Barberton tenia 27.899 habitants, 11.523 habitatges, i 7.443 famílies. La densitat de població era de 1.195,5 habitants per km².
Dels 11.523 habitatges en un 29,5% hi vivien nens de menys de 18 anys, en un 44,9% hi vivien parelles casades, en un 15,4% dones solteres, i en un 35,4% no eren unitats familiars. En el 30,1% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,8% tenia menys de 18 anys, un 8,4% entre 18 i 24, un 28,3% entre 25 i 44, un 21,2% de 45 a 60 i un 17,3% 65 anys o més.
L'edat mediana era de 37 anys. Per cada 100 dones de 18 o més anys hi havia 82,8 homes.
La renda mediana per habitatge era de 32.178 $ i la renda mediana per família de 39.387 $. Els homes tenien una renda mediana de 32.294 $ mentre que les dones 21.778 $. La renda per capita de la població era de 17.764 $. Aproximadament l'11,5% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barberton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Barberton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Georg Knöpfle

Georg "Schorsch" Knöpfle (15 de maig de 1904 - 14 de desembre de 1987) va ser un jugador i entrenador de futbol alemany. Com a jugador, va disputar 23 partits internacionals i va formar part de la selecció alemanya als Jocs Olímpics d'estiu de 1928.

## Palmarès

* Campió de la Bundesliga: 1964.
* Subcampió de la Bundesliga: 1965.
* Guanyador de la Copa d'Alemanya: 1961.

## Referències

* ↑ «Georg Knöpfle». Olympedia. [Consulta: 12 setembre 2021].
* ↑ Arnhold, Matthias. «Georg Knöpfle - International Appearances». RSSSF, 02-02-2017. [Consulta: 8 febrer 2017].
* ↑ «Georg Knöpfle». Sports-Reference.com. Arxivat de l'original el 16 desembre 2012. [Consulta: 4 gener 2013].

## Enllaços externs

* Georg Knöpfle a National-Football-Teams.com (anglès)
# MRL

MRL té els següents significats:
* Moviment Revolucionari Liberal, partit polític històric de Colòmbia
* Llançacoets múltiple (del seu nom en anglès Multiple Rocket Launcher), llançadora d'artilleria de coets